PATVIRTINTA

                                                                                      Lietuvos kino centro prie

                                                                                       Kultūros ministerijos direktoriaus

                                                                                       2020 m. gegužės 27 d. įsakymo Nr. P-21

**FILMŲ SKLAIDOS, INFORMACIJOS IR PAVELDO SKYRIAUS**

**KINO SKLAIDOS KOORDINATORIAUS PAREIGYBĖS APRAŠYMAS**

**I. PAREIGYBĖ**

1. Filmų sklaidos, informacijos ir paveldo skyriaus (toliau – skyrius) kino sklaidos koordinatorius yra darbuotojas, dirbantis pagal darbo sutartį.
2. Pareigybė priskiriama A2 lygiui.
3. Kino sklaidos koordinatorius yra tiesiogiai pavaldus Filmų sklaidos, informacijos ir paveldo skyriaus vedėjui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

                      4.1. turėti aukštąjį universitetinį išsilavinimą ir ne mažesnę kaip 1 metų darbo kino srityje patirtį;

                      4.2. būti susipažinęs su Lietuvos Respublikos Konstitucija, Lietuvos Respublikos įstatymais ir kitais teisės aktais, reglamentuojančiais kino sritį, viešąjį administravimą, viešųjų ir privačių interesų derinimą, teisės aktų rengimo, raštvedybos taisyklėmis;

                      4.3. būti susipažinęs su kino menu, žinoti audiovizualinės produkcijos ypatumus, kino meno kūrėjų, kino gamintojų, kino rodytojų, kino platintojų veiklos specifiką;

                      4.4. sugebėti koordinuoti kompleksinius projektus, išmanyti projektų valdymo specifiką;

                      4.5. mokėti kaupti, analizuoti, sisteminti ir apibendrinti informaciją;

                      4.6. savarankiškai planuoti ir organizuoti savo darbą;

                      4.7. sklandžiai dėstyti mintis raštu ir žodžiu;

                      4.8. mokėti dirbti Microsoft Office programiniu paketu;

                      4.9. mokėti anglų kalbą pažengusiojo vartotojo B2 lygiu.

**III. ŠIAS PAREIGAS EINANČIO DARBUOTOJO FUNKCIJOS**

                      5. Darbuotojas atlieka šias funkcijas:

5.1. administruoja Filmų sklaidos projektų valstybinio finansavimo programą, vykdo projektų įgyvendinimo priežiūrą;

5.2. organizuoja Lietuvos kino industrijos pristatymo projektus tarptautiniuose kino industrijos renginiuose Lietuvoje ir užsienyje;

5.3. organizuoja Lietuvos kino centro vykdomus kino kultūros sklaidos projektus Lietuvoje ir užsienyje;

5.4. kaupia informaciją kino sklaidos srityje, analizuoja LKC veiklą ir teikia pasiūlymus dėl jos tobulinimo;

5.5. sistemina ir teikia informaciją apie Lietuvos kino industriją, filmus;

5.6. Lietuvos kino centro direktoriaus pavedimu atstovauja įstaigai institucijose bei komisijose ar darbo grupėse;

                      5.7. pagal savo kompetenciją:

                      5.7.1. organizuoja pasitarimus, seminarus, konferencijas;

                      5.7.2 dalyvauja konferencijose, seminaruose, pasitarimuose bei darbo grupėse;

                      5.7.3. rengia centro direktoriaus įsakymų bei kitų teisės aktų projektus;

                      5.7.4. rengia raštus ir nustatyta tvarka nagrinėja institucijų ir piliečių pareiškimus, skundus ir pasiūlymus;

                      5.7.5. vykdo kitus skyriaus vedėjo ir direktoriaus nenuolatinio pobūdžio pavedimus tam, kad būtų pasiekti įstaigos strateginiai tikslai.

**VI. ATSAKOMYBĖ**

                      6. Šias pareigas vykdančio darbuotojo drausminę ir materialinę atsakomybę reglamentuoja Lietuvos Respublikos darbo kodeksas.

Susipažinau:

\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)